|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 1741 Αθήνα, 12/12/2016

**ΔΕΛΤΙΟ ΤΥΠΟΥ**

Το ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ καταγγέλλει την εταιρεία αισθητικής Medi Jeunesse για την τρομοκρατική και παράνομη απόλυση εργαζόμενης λόγω της συμμετοχής της στην Πανελλαδική Απεργία στις 8 Δεκέμβρη.

Η εταιρεία ανακοίνωσε στην εργαζόμενη ότι απολύεται την Τετάρτη, 7 Δεκέμβρη, μόλις η συνάδελφος ενημέρωσε ότι θα συμμετείχε στην απεργία στις 8 Δεκέμβρη.

Η απόλυση της συγκεκριμένης εργαζόμενης έχει στόχο αφενός να τρομοκρατήσει τους εργαζόμενους της εταιρείας και ταυτόχρονα να απαλλάξει την εργοδοσία από φωνές που εναντιώνονται στα σχέδιά της (εργαζόμενοι - λάστιχο, μαύρη εργασία).

Ταυτόχρονα, η απόλυση ενόψει της απεργίας αποτελεί ευθεία πρόκληση κι επίθεση στο δικαίωμα των εργαζομένων να απεργούν, να διεκδικούν τα δικαιώματά τους. Αποτελεί ευθεία επίθεση στα συνδικαλιστικά δικαιώματα και τις ελευθερίες όλων των εργαζομένων.

Το ΕΚΑ καταγγέλλει την εταιρεία Medi Jeunesse για την απόλυση της συναδέλφου και τη δίωξη της συνδικαλιστικής δράσης.

**ΑΠΑΙΤΟΥΜΕ ΤΗΝ ΑΜΕΣΗ ΕΠΑΝΑΠΡΟΣΛΗΨΗ ΤΗΣ ΕΡΓΑΖΟΜΕΝΗΣ**

**Το Δ.Σ.**